TRASLADO DO MERCADO AMBULANTE DO CONCELLO DE PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/07/2023)

En data 14.07.2023 a concelleira da Area de Promoción da Igualdade, do Benestar da Saúde e da Economía ditou resolución pola que se acorda o traslado do mercado de venda ambulante, que se celebra os sábados, a súa ubicación orixinal, na rúa Rafael Areses, a partir do 22.07.2023, coa finalidade de que se pidan desenvolver na alameda as actividades incluídas dentro do programa das festas de verán, así como aquelas relacionadas coa final das series mundiais do triatlón. O texto da resolución sinalada é o que se transcribe a continuación: Por resolución do 14/04/2023 acordouse trasladar, a partir do sábado día 22 de abril de 2023 e de xeito provisional, a ubicación do mercado de venda ambulante que se celebra os sábados na rúa Rafael Areses á Alameda de Pontevedra, durante o tempo que resulte necesario. Dito traslado fundamentouse en razóns de interese público como o desenvolvemento das obras do primeiro parque de xogos de auga do municipio, nunha parcela que discorre polo paseo de Rafael Areses así como na contínua demanda de traslado por parte dos profesionais do sector, ao outro lado do río, nun emprazamento mais céntrico. A partires do 22 de xullo de 2023 desenvolveranse na Alameda, algunhas das actividades incluídas dentro do programa de “festas de verán”, que inclúe a feira franca. Posteriormente terán lugar nesa mesma ubicación algunhas das actividades vinculadas a final das series mundiais de triatlon. A necesidade deste espazo para a realización destas actividades lúdicas impiden poder instalar o mercado de venda ambulante na Alameda du rante esas datas. Estudada novamente a posibilidade de traslado a un novo emprazamento, todas as opcións baralladas tiveron que ser descartadas por cuestións de espazo, de peso ou falla de aparcamento para os vehículos dos vendedores. Finalmente se acordou devolver o mercado de venda ambulante dos sábados a súa ubicación orixinaria na rúa Rafael Areses, en tanto non se se tome un acordo definitivo sobre o emprazamento desta actividade comercial. De conformidade co disposto no artigo 4 da vixente Ordenanza (aprobada definitivamente polo Pleno da Corporación na súa sesión extraordinaria do 17 de xaneiro de 1997), existen razóns de interese xeral que xustifican ter que volver a trasladar este mercado dos sábados, considerando neste momento que a ubicación mais axeitada resulta ser a orixinaria na rúa Rafael Areses. CONSIDERANDO a competencia municipal nesta materia, en virtude do establecido no artigo 25.2. i) da Lei 7/1985, Reguladora das Bases del Réxime Local, e 80. g da Lei 5/1997, de 22 de xullo, de Administración Local de Galicia, e de conformidade co preceptuado no artigo 5 da vixente Ordenanza Reguladora de Venda Ambulante, como Concelleira da área de Promoción da Igualdade, do Benestar, da Saúde e da Economía, no exercicio das atribucións delegadas por resolución de 17.06.2023 1.- Trasladar, a partir do sábado día 22 de xullo de 2023, o mercado de venda ambulante, ao emprazamento definido no artigo 5 da ordenanza vixente (rúa Rafael Areses). 2.- Abrir un proceso de consultas con todos os sectores implicados para analizar e valorar ubicacións alternativas con carácter definitivo.3.- Dar traslado da seguinte Resolución a Policía Local así como a empresa concesionaria do servizo de limpeza. “ Contra a presente resolución, que pon fin á vía administrativa, as persoas interesadas poderán interpoñer recurso contencioso administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (artigos 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (artigo 124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (artigos 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (artigo 46.1 e 4 da Lei 29/1998). O que se publica para o seu xeral coñecemento. En Pontevedra, na data da sinatura electrónica.